Ugandos herbas

Ugandos herbas – Ugandos valstybės simbolis.

 Herbo aprašas 
Herbo skydas migdolo formos, laukas juodas. Skydo galvoje trys mėlynos ir trys baltos banguotos juostelės. Skydo centre auksinė saulė, skydo apatinėje dalyje – tradicinis rudas būgnas balta membrana.

Skydą iš šonų laiko du gyvūnai skydininkai – iš heraldiškai dešinės pusės natūralių spalvų (rudas, balta papilve) piestu stovintis ugandinis pelkinis ožys, iš kairės – ant vienos kojos stovinti natūralių spalvų kuoduotoji gervė (Balearica regulorum), kuri yra pilkakuodės gervės (Balearica regulorum) porūšis.
Už skydo dvi sukryžiuotos ietys rudais kotais ir žydrais antgaliais.

Herbo pagrindas yra žalias trikampis kalnas, į kurio viršūnę remiasi apatinis skydo galas. Iš po skydo išteka mėlynomis ir baltomis banguotomis juostomis pavaizduota upė. Dešiniajame šlaite kavamedžio šakelė, o kairiajame – puokštė iš vilnamedžio šakelių su baltomis dėžutėmis. Pačioje apačioje rusva juostelė su devizu „Už dievą ir mano šalį“.

 Herbo elementų aiškinimas 
 Skydas ir sukryžiuotos ietys atstovauja ugandiečių pasiryžimą ginti savo šalį.
 Mėlynai baltos bangos skydo galvoje simbolizuoja Viktorijos ežerą.
 Saulė skydo centre atstovauja gausias saulėtas dienas, kuriomis džiaugiasi Uganda.
 Būgnas skydo apačioje simbolizuoja šokius ir žmonių kvietimą į susitikimus ir apeigas.
 Skydininkai gervė ir pelkinis ožys atstovauja gausią vietinę fauną.
 Pagrindas žalias kalnas simbolizuoja derlingą žemę.
 Iš pagrindo viršūnės žemyn tekantys srautai reprezentuoja Nilą.
 kavamedis ir vilnamedis atstovauja žemės ūkį.

Kategorija:Valstybiniai herbai
Kategorija:Ugandos atributika